02003R0147 — ET — 08.02.2020 — 009.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B NÕUKOGU MÄÄRUS (EÜ) nr 147/2003, 27. jaanuar 2003, mis käsitleb teatavaid piiranguid Somaalia suhtes (ELT L 024 29.1.2003, lk 2)

Muudetud:









▼B

NÕUKOGU MÄÄRUS (EÜ) nr 147/2003,

27. jaanuar 2003,

mis käsitleb teatavaid piiranguid Somaalia suhtes







Artikkel 1

Ilma et see piiraks liikmesriikide volitusi avaliku võimu teostamisel, on keelatud:

— rahastada sõjaga seotud tegevust või anda selleks rahalist toetust, sealhulgas eelkõige toetused, laenud ja ekspordikrediidikindlustus, relvade ja nendega seotud materjali müümiseks, tarnimiseks, üleandmiseks või ekspordiks otse või kaudselt ühelegi isikule, üksusele või asutusele Somaalias,

— anda, müüa, tarnida või anda üle sõjaväelise tegevusega seotud tehnilist nõustamist, toetust või väljaõpet, sealhulgas eelkõige igat tüüpi relvade ja nendega seotud materjali valmistamise, hooldamise või kasutamisega seotud väljaõpet ja abi, otseselt või kaudselt ühelegi isikule, üksusele või asutusele Somaalias.

Artikkel 2

Keelatud on teadlikult ja tahtlikult osaleda niisuguses tegevuses, mille eesmärgiks on otseselt või kaudselt soodustada artiklis 1 nimetatud tehinguid.

▼M7

Artikkel 2a

Erandina artiklist 1 võib teenusepakkuja asukohariigi pädev asutus, millele on osutatud I lisas esitatud veebisaitidel, anda tingimustel, mida ta asjakohaseks peab, loa:

a) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes ÜRO Julgeolekunõukogu resolutsiooni 2111 (2013) punkti 10 alapunktis b osutatud Aafrika Liidu Somaalia missiooni (AMISOM) toetuseks või selle poolt kasutamiseks või kui see on ette nähtud üksnes selliste riikide või rahvusvaheliste, piirkondlike või allpiirkondlike organisatsioonide poolt kasutamiseks, kes võtavad meetmeid kooskõlas ÜRO Julgeolekunõukogu resolutsiooni 2111 (2013) punkti 10 alapunktiga e;

b) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes selliste AMISOMi strateegiliste partnerite toetuseks või nende poolt kasutamiseks, kes tegutsevad üksnes Aafrika Liidu 5. jaanuari 2012. aasta strateegilise kontseptsiooni (või sellele järgnevate Aafrika Liidu strateegiliste kontseptsioonide) alusel ning koostöös ja kooskõlas AMISOMiga, nagu on sätestatud ÜRO Julgeolekunõukogu resolutsiooni 2111 (2013) punkti 10 alapunktis c;

c) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes ÜRO töötajate, sealhulgas Somaalias läbi viidava ÜRO abimissiooni (UNISOM) toetamiseks või nende poolt kasutamiseks, nii nagu on sätestatud ÜRO Julgeolekunõukogu resolutsiooni 2111 (2013) punkti 10 alapunktis a;

d) sõjalise tegevusega seotud tehnilise nõustamise, abi või väljaõppe pakkumiseks, kui täidetud on järgmised tingimused: i) asjaomane pädev asutus on kindlaks teinud, et kõnealune nõustamine, abi või väljaõpe on ette nähtud üksnes julgeolekusektori institutsioonide väljaarendamise toetamiseks ning ii) asjaomane liikmesriik on teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed, et selline nõustamine, abi või väljaõpe on ette nähtud üksnes julgeolekusektori institutsioonide väljaarendamise toetamiseks, ja oma pädeva asutuse kavatsusest anda vastav luba ning komitee ei ole esitanud selle kohta vastuväiteid viie tööpäeva jooksul asjaomase teate saamisest;

▼M10

e) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused: i) asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia riiklike julgeolekujõudude arendamiseks, et tagada Somaalia elanike julgeolek, ning ii) Somaalia föderaalvalitsus või alternatiivse võimalusena liikmesriik, kes pakub rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktiga 11 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist;

▼M10

ea) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused: i) asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia julgeolekusektori institutsioonide (välja arvatud Somaalia föderaalvalitsuse institutsioonid) arendamiseks, et tagada Somaalia elanike julgeolek, ning ii) liikmesriik, kes pakub sellist rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktidega 12 ja 15 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed ja samal ajal teavitanud Somaalia föderaalvalitsust vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist; iii) komitee ei ole viie tööpäeva möödumisel asjaomase teate saamisest teinud negatiivset otsust;

▼M7

f) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui asjaomane asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes Somaalias läbi viidava Euroopa Liidu väljaõppemissiooni (EUTM) toetamiseks või selle poolt kasutamiseks.

▼B

Artikkel 3

▼M10

1. Artiklit 1 ei kohaldata

a) sellise mittesurmava sõjavarustuse müügi, tarnimise, üleandmise ja ekspordi rahastamise või sellele rahalise toetuse andmise suhtes, mis on ette nähtud üksnes humanitaar- või kaitseotstarbel kasutamiseks, ning rahu- ja lepitusprotsessi raames, sealhulgas julgeoleku valdkonnas, liidu või liikmesriikide institutsioonide väljaarendamisprogrammide jaoks ette nähtud materjalide suhtes, või

b) sellise mittesurmava varustusega seotud tehnilise nõustamise, abi või väljaõppe pakkumise suhtes.

kui tarniv liikmesriik või rahvusvaheline, piirkondlik või allpiirkondlik organisatsioon, kes pakub tehnilist nõustamist, abi või väljaõpet seoses sellise mittesurmava varustusega, on sellisest tegevusest eelnevalt teavitanud teavitamise eesmärgil ÜRO Julgeolekunõukogu resolutsiooni 751 (1992) punkti 11 alusel loodud komiteed.

▼B

2. Artiklit 1 ei kohaldata kaitseriietuse suhtes, sealhulgas kuulivestid ja kiivrid, mida eksporditakse ajutiselt Somaaliasse üksnes ÜRO töötajate, meediaesindajate ning humanitaar- ja arendustöötajate ning nendega seotud personali isiklikuks kasutamiseks.

3. Artiklit 2 ei kohaldata osalemise suhtes toimingutes, mille eesmärgiks on soodustada tegevust, mille on heaks kiitnud ÜRO Julgeolekunõukogu resolutsiooni 751 (1992) lõike 11 alusel loodud komitee.

▼M2

Artikkel 3a

1. Nõukogu 26. aprilli 2010. aasta otsuse 2010/231/ÜVJP (mis käsitleb Somaalia vastu suunatud piiravaid meetmeid) ( 1 ) artiklite 1 ja 3 täpseks rakendamiseks esitatakse Somaaliasse suunduvate ja sealt saabuvate veoste korral kõikide liidu tolliterritooriumile toodavate ja sealt väljaviidavate kaupade kohta täiendav saabumis- ja lahkumiseelne teave asjaomase liikmesriigi pädevatele asutustele.

▼M10

2. Saabumis- või väljumiseelse teabe andmise kohustust, eelkõige kõnealust teavet väljastavat isikut puudutavad, järgitavaid tähtaegu ja nõutavaid andmeid reguleerivad õigusnormid on ette nähtud tollialaste õigusaktide asjaomaste sätetega sisenemise ja väljumise ülddeklaratsioonide ning tollideklaratsioonide kohta ( 2 ).

▼M2

3. Lisaks deklareerib lõikes 2 osutatud teavet andev isik, kas kaubad kuuluvad sõjaliste kaupade ühisesse Euroopa Liidu nimekirja, ( 3 ) ja kui nende ekspordiks on vaja erandit, esitab saadud ekspordiloa üksikasjad.

4. Kuni 31. detsembrini 2010 võib sisenemise ja väljumise ülddeklaratsioonid ning käesolevas artiklis nõutavad lisaandmed esitada kirjalikult, kasutades kaubandus-, sadama- või veodokumente tingimusel, et need sisaldavad vajalikke andmeid.

5. Alates 1. jaanuarist 2011 esitatakse lõikes 3 nõutavad lisaandmed vajaduse korral kas kirjalikult või kasutades tollideklaratsiooni.

▼M3

Artikkel 3b

1. Keelatud on:

a) importida liitu puusütt, mis: i) on pärit Somaaliast või ii) on eksporditud Somaaliast;

b) osta puusütt, mis asub Somaalias või on sealt pärit;

c) vedada puusütt, mis on pärit Somaaliast või mida eksporditakse sealt mis tahes muusse riiki,

d) pakkuda punktides a, b ja c osutatud Somaaliast pärit puusöe impordi, veo või ostuga seoses otseselt või kaudselt rahastamist või rahalist abi, samuti kindlustust ja edasikindlustust ning

e) osaleda teadlikult ja tahtlikult tegevuses, mille otsene või kaudne eesmärk või tagajärg on kõrvalehoidmine punktides a, b, c ja d sätestatud keeldudest.

2. Käesoleva artikli kohaldamisel käsitatakse puusöena II lisas loetletud tooteid.

3. Lõikes 1 sätestatud puusöe ostu ja veo keelde ei kohaldata juhul, kui puusüsi on eksporditud Somaaliast enne 22. veebruari 2012.

▼M10

Artikkel 3c

1. Keelatud on Somaaliasse otse või kaudselt müüa, eksportida, tarnida või üle anda III lisas loetletud isetehtud lõhkeseadmete komponente liikmesriikide territooriumilt või liikmesriikide kodanike poolt väljaspool liikmesriikide territooriumi või liikmesriikide lipu all sõitvaid laevu või õhusõidukeid kasutades, välja arvatud juhul, kui selleks on eelnevalt andnud loa asjaomase liikmesriigi pädev asutus, mis on kindlaks määratud I lisas loetletud veebisaitidel.

2. Liikmesriikide pädevad asutused ei anna lõike 1 kohast luba, kui on piisavalt tõendeid selle kohta, et eset (esemeid) kasutatakse või suure tõenäosusega võidakse kasutada Somaalias isetehtud lõhkeseadmete tootmiseks.

▼B

Artikkel 4

Ilma et see piiraks Ühinenud Rahvaste Organisatsiooni põhikirjast tulenevaid liikmesriikide õigusi ja kohustusi, säilitab komisjon artikli 3 lõikes 1 nimetatud Julgeolekunõukogu komiteega kõik käesoleva määruse tõhusaks rakendamiseks vajalikud kontaktid.

Artikkel 5

Komisjon ja liikmesriigid teatavad üksteisele viivitamata käesoleva määruse alusel võetud meetmetest ning edastavad nende käsutuses oleva käesoleva määrusega seotud asjakohase teabe, eelkõige teabe rikkumise ja jõustamisega seotud probleemide ning siseriiklike kohtute tehtud otsuste kohta.

Artikkel 6

Käesolevat määrust kohaldatakse, olenemata nendest õigustest või kohustustest, mis on antud või määratud enne käesoleva määruse jõustumist sõlmitud rahvusvaheliste kokkulepete, lepingute, litsentside või lubadega.

▼M1

Artikkel 6a

Komisjon muudab ►M3 I lisa ◄ liikmesriikidelt saadud teabe alusel.

▼B

Artikkel 7

1. Iga liikmesriik määrab kindlaks käesoleva määruse sätete rikkumise korral rakendatavad sanktsioonid. Need sanktsioonid peavad olema tõhusad, proportsionaalsed ja hoiatavad.

Kuni selleks vajalike õigusaktide vastuvõtmiseni rakendatakse käesoleva määruse võimaliku rikkumise korral sanktsioone, mis on liikmesriikide poolt kindlaks määratud nõukogu 22. juuli 2002. aasta määruse (EÜ) nr 1318/2002 ( 4 ) (mis käsitleb teatud piiranguid Libeeria suhtes) artikli 7 jõustamiseks.

2. Iga liikmesriik vastutab kohtumenetluse algatamise eest oma jurisdiktsiooni alla kuuluvate füüsiliste või juriidiliste isikute, üksuste või asutuste suhtes, kui nad on eiranud mõnda käesoleva määrusega ettenähtud keeldu.

▼M1

Artikkel 7a

1. Liikmesriigid määravad käesolevas määruses osutatud pädevad asutused ja avaldavad neid asutusi käsitleva teabe ►M3 I lisas ◄ loetletud veebisaitidel või nende veebisaitide kaudu.

2. Liikmesriigid teatavad oma pädevatest asutustest komisjonile kohe pärast käesoleva määruse jõustumist ning teavitavad komisjoni mis tahes edaspidistest nendega seotud muudatustest.

▼B

Artikkel 8

Käesolevat määrust kohaldatakse:

— ühenduse territooriumil, sealhulgas õhuruumis,

— liikmesriigi jurisdiktsiooni alla kuuluvate õhusõidukite ja laevade pardal,

— liikmesriigi kodaniku suhtes, olenemata tema asukohast, ning

— kõikide juriidiliste isikute, üksuste ja asutuste suhtes, mis on asutatud või moodustatud liikmesriigi seaduste alusel.

Artikkel 9

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

▼M3









I LISA

Pädevaid asutusi käsitlevat teavet sisaldavad veebisaidid ja aadress, millel Euroopa Komisjoni teavitada

▼M9

BELGIA

https://diplomatie.belgium.be/nl/Beleid/beleidsthemas/vrede_en_veiligheid/sancties

https://diplomatie.belgium.be/fr/politique/themes_politiques/paix_et_securite/sanctions

https://diplomatie.belgium.be/en/policy/policy_areas/peace_and_security/sanctions

BULGAARIA

https://www.mfa.bg/en/101

TŠEHHI VABARIIK

http://www.financnianalytickyurad.cz/mezinarodni-sankce.html

TAANI

http://um.dk/da/Udenrigspolitik/folkeretten/sanktioner/

SAKSAMAA

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

EESTI

http://www.vm.ee/est/kat_622/

IIRIMAA

http://www.dfa.ie/home/index.aspx?id =28519

KREEKA

http://www.mfa.gr/en/foreign-policy/global-issues/international-sanctions.html

HISPAANIA

http://www.exteriores.gob.es/Portal/en/PoliticaExteriorCooperacion/GlobalizacionOportunidadesRiesgos/Paginas/SancionesInternacionales.aspx

PRANTSUSMAA

http://www.diplomatie.gouv.fr/fr/autorites-sanctions/

HORVAATIA

http://www.mvep.hr/sankcije

ITAALIA

https://www.esteri.it/mae/it/politica_estera/politica_europea/misure_deroghe

KÜPROS

http://www.mfa.gov.cy/mfa/mfa2016.nsf/mfa35_en/mfa35_en?OpenDocument

LÄTI

http://www.mfa.gov.lv/en/security/4539

LEEDU

http://www.urm.lt/sanctions

LUKSEMBURG

https://maee.gouvernement.lu/fr/directions-du-ministere/affaires-europeennes/mesures-restrictives.html

UNGARI

http://www.kormany.hu/download/9/2a/f0000/EU%20szankci%C3%B3s%20t%C3%A1j%C3%A9koztat%C3%B3_20170214_final.pdf

MALTA

https://foreignaffairs.gov.mt/en/Government/SMB/Pages/Sanctions-Monitoring-Board.aspx

MADALMAAD

https://www.rijksoverheid.nl/onderwerpen/internationale-sancties

AUSTRIA

http://www.bmeia.gv.at/view.php3?f_id=12750&LNG=en&version=

POOLA

https://www.gov.pl/web/dyplomacja

PORTUGAL

http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restritivas/medidas-restritivas.aspx

RUMEENIA

http://www.mae.ro/node/1548

SLOVEENIA

http://www.mzz.gov.si/si/omejevalni_ukrepi

SLOVAKKIA

https://www.mzv.sk/europske_zalezitosti/europske_politiky-sankcie_eu

SOOME

http://formin.finland.fi/kvyhteistyo/pakotteet

ROOTSI

http://www.ud.se/sanktioner

ÜHENDKUNINGRIIK

https://www.gov.uk/sanctions-embargoes-and-restrictions

Aadress teadete saatmiseks Euroopa Komisjonile:

European Commission

Service for Foreign Policy Instruments (FPI)

EEAS 07/99

B-1049 Brussels, Belgium

E-post: relex-sanctions@ec.europa.eu

▼M3









II LISA







Mõistega „puusüsi” hõlmatud tooted HS-kood Kirjeldus 4402 Puusüsi (k.a süsi puukoorest või pähklikoortest), aglomeeritud või aglomeerimata

▼M10









III LISA

Artiklis 3c osutatud esemete loetelu

1. Nõukogu otsuse 2010/231/ÜVJP ( 5 ) IV lisa punktis 2 nimetamata vahendid ja seadmed, mis on spetsiaalselt loodud plahvatuste tekitamiseks elektrilisel või mitte-elektrilisel viisil (näiteks süütekomplektid, detonaatorid, süütajad ja süütenöör).

2. „Tehnoloogia”, mis on „vajalik” punktis 1 loetletud esemete „tootmiseks” või „kasutamiseks”. (Mõisted „tehnoloogia”, „vajalik”, „tootmine” ja „kasutamine” on määratletud sõjaliste kaupade ühises Euroopa Liidu nimekirjas ( 6 ).)

3. Järgmised lõhkeained ja segud, mis sisaldavad üht või enamat nimetatud materjali:







Aine nimetus CASi nr (Chemical Abstracts Service Registry number) Kombineeritud nomenklatuuri (CN) kood (1) Ammooniumnitraadi ja kütteõli segu (ANFO) 6484-52-2 (ammooniumnitraat) 3102 30 3102 40 Nitrotselluloos (mis sisaldab üle 12,5 massiprotsendi lämmastikku 9004-70-0 Nitroglükool 55-63-0 ex 2920 90 70 Pentaerütritooltetranitraat (PETN) 78-11-5 ex 2920 90 70 Pikrüülkloriid 88-88-0 ex 2904 99 00 2,4,6-trinitrotolueen (TNT) 118-96-7 2904 20 00 (1) Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (EÜT L 256, 7.9.1987, lk 1) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.

4. Lõhkeainete lähteained:







Aine nimetus CASi nr (Chemical Abstracts Service Registry number) Kombineeritud nomenklatuuri (CN) kood Ammooniumnitraat 6484-52-2 3102 30 Kaaliumnitraat 7757-79-1 2834 21 00 Naatriumkloraat 7775-09-9 2829 11 00 Lämmastikhape 7697-37-2 ex 2808 Väävelhape 7664-93-9 ex 2807